b'\n_START_ARTICLE_\nKnaanisk\n_START_PARAGRAPH_\nKnaanisk (ogs\xc3\xa5 kalt judeo-slavisk) er et utd\xc3\xb8dt vestslavisk spr\xc3\xa5k, som historisk ble snakket av j\xc3\xb8der i vestslaviske land, s\xc3\xa6rlig i de b\xc3\xb8hmiske landene (dagens Tsjekkia), men ogs\xc3\xa5 i dagens Polen og i Lausitz og andre sorbiske omr\xc3\xa5der. Spr\xc3\xa5ket d\xc3\xb8de ut i senmiddelalderen._NEWLINE_Navnet knaanisk kommer fra en geo-etnologisk betegnelse p\xc3\xa5 j\xc3\xb8diske befolkninger \xc3\xb8st for Elben, og ble brukt i motsetning til askenasiske j\xc3\xb8der vest for Elben og sefardiske j\xc3\xb8der p\xc3\xa5 Den iberiske halv\xc3\xb8y. Betegnelsen kommer opprinnelig fra det gammelisraelske navnet Kanaan (hebraisk \xd7\x9b\xd7\xa0\xd7\xa2\xd7\x9f "k\xc9\x99na\'an). Uttrykket Kanaan ble brukt av j\xc3\xb8der i Europa som betegnelse p\xc3\xa5 slaviske folk._NEWLINE_En mulig \xc3\xa5rsak til at knaanisk d\xc3\xb8de ut var ekspansjonen til askenasisk kultur og tyskbasert jiddisch spr\xc3\xa5k.'